زانیار فەتاح
زانیار فەتاح سینەماکارێکی کوردە. بەرھەمھێنەر و وێنەگری سینەماییی فیلمی ٠٩ و دەرھێنەری فیلمی تەمی بابا بووە.

خوێندن و پیشە 
لە ١٩٩٩، لە پەیمانگای ھونەرە جوانەکان دەستی بە خوێندن کردووە و لە ٢٠٠٤ بەشەکەی تەواوکردووە. کارە ھونەرییەکانی زانیار لە ٢٠٠٥وە دەستی پێ کردووە و ماوەی چەند ساڵێک لە کەناڵی گەلی کوردستان کاری کردووە. لە کۆتایییەکانی ساڵی ٢٠٠٩ گەشتی بۆ دەرەوەی وڵات کردووە و لە ستۆکۆڵم ژیانی دەست پێ کردووە. لە ٢٠١٤ چووە قوتابخانەی «فیلم سکووڵی ستۆکۆڵم» کە یەکێکە لە فێرگە تایبەتەکانی سینەما لەو وڵاتە و، لە ساڵی ٢٠١٦ تەواوی کردووە. زانیار لە ٢٠١٨ گەڕاوەتەوە کوردستان. سەرەتا وەک دەرھێنەری کاری ڕێکلام و پاشان دەرھێنەری کلیپ کاری بۆ ئەیوب عەلی، ھەردی سەلامی، شاناز زاھیر و کانی کردووە. لە ٢٠١٩، وێنەی کورتەفیلمی شمشێری بیابانی گرت. دواتریش وەک وێنەگری سینەمایی لە فیلمی ٠٩ بەشدار بوو.

لە دوای ئەو فیلمە، بووە دەرھێنەری فیلمی تەمی بابا کە لە تەممووزی ٢٠٢٢ لە سینەماکانی ھەرێمی کوردستان نمایش کرا. فیلمەکە لە نواندنی سەرەکیی شەماڵی عەبەڕەش، ھەڵوێست، ھەردی سەلامی و ھەژان ھێرشە. فیلمەکە لە ژانەری تاوان و درامییە.

سەرچاوکان 

دەرھێنەرانی فیلمی کورد
زیندووان